
הראל חברה לביטוח בע"מ
מחלקת תביעות חובה




    מ.ל.ב
        

באמצעות דוא"ל



לצרכי מו"מ לפשרה בלבד
ח.נ.,

הנדון: תאונה מיום 16/12/22

מס' רכב: 47-888-76
                                                 הנפגעת: אלינור חג'מי, ת.ז. 201147998
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:

1. בתאריך 16.12.22, יום שישי, בחזרתה מקניות, לאחר חניית רכבה ובמהלך יציאה מרכבה, הנושא מ"ר 47-888-76 (להלן:"הרכב"), נפגעה מרשתי מדלת הרכב אשר פגעה בפניה והיא נפגעה ונחבלה (להלן: "התאונה").
רצ"ב תעודת חובה, מסומנת "כנספח 1".
2. במהלך סוף השבוע החמירו הכאבים ובכללם כאבי ראש, קשיי נשימה וסחרחורות והיא פנתה לקבלת טיפול רפואי שם הומלץ על ביצוע בדיקת הדמיה אשר הדגימה שבר בקצה הדיסטלי של גשר האף והוחלט להפנותה להמשך מעקב רפואי, נטילת משככי כאבים ומנוחה.
3. כמצוות הרופא המטפל פנתה מרשתי לפרופ' יניב, מומחה מנתח אף, אוזן וגרון, אשר איבחן את הפגיעה חבלה בראש ובפנים אשר מסבירה את הקושי בנשימה ואת הטינטון בעטיה של התאונה והיא הופנתה לביצוע בדיקת שמיעה והמשך מעקב.
4. מרשתי הופנתה לביצוע בדיקות הדמיה נוספות אשר הדגימו את השבר וסינוסים מאווררים. בדיקת שמיעה אליה הופנתה הדגימה ליקוי מזערי באוזנה הימנית במספר תדרים והומלץ על המשך מעקב שמיעתי וטיפול בהתאם.
5. נוכח חבלותיה מחמת התאונה ותוצאותיה הופנתה מרשתי, גם לבדיקת רופא עיניים על מנת לשלול נזק לראיה והוסבר לה כי הפרעות הראיה מהן היא סובלת מקורם בפגיעה בראש ובאף.
6. מרשתי הופנתה לבדיקת CT של מערות הפנים אשר הדגימה מספר פגיעות בריריות הסינוסים והומלץ לה על המשך טיפול בתכשירים להקלה על הנשימה כמו גם המשך מעקב ושקילת אפשרות להתערבות ניתוחית בעתיד.
7. רצ"ב תעודות רפואיות מסומנות "כנספח 2".
8. מאז התאונה ומחמת תוצאותיה סובלת מרשתי מכאבי ראש וסחרחורות, מטינטון, מקשיי נשימה אפית, תתרנות וקושי בשינה רציפה היא נזקקת לקבלת טיפולים רפואיים ותיזקק להם גם בעתיד. 
9. מרשתי עצמאית בתחום הקוסמטיקה והיופי, מתקשה מאז התאונה ומחמת תוצאותיה בביצוע עבודתה, נזקקת לצמצם את היקף פעילותה ונגרמו לה הפסדי שכר.
10. לאחר התאונה ומחמת תוצאותיה מתקשה מרשתי בניהול משק ביתה, נזקקת לעזרת הזולת ותיזקק לה גם בעתיד.
11. מחמת התאונה ותוצאותיה נגרמו למרשתי הוצאות בגין רכישות תרופות ותכשירים כמו גם נסיעות לטיפולים רפואיים והוצאות כגון דא צפויות לה גם בעתיד.
12. בנסיבות המתוארות לעיל, ועל מנת לייתר את הצורך בהגשת תביעה ובקשה למינוי מומחים, אהיה מוכן להמליץ בפני מרשתי על סילוק תביעתה תמורת פיצוי גלובלי בסך 220,000 ₪ בתוספת שכ"ט עו"ד.
13. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשתי.              


                                                                    
       בכבוד רב ובב"ח,

